Diari Oficial de la Generalitat Valenciana


Sumari del DOGV 6515, del 06-05-2011 (2011/5168)

RESOLUCIÓ de 19 d'abril de 2011, de la Conselleria de Cultura i Esport, per la qual s'accepta la donació efectuada per Luis del Romero Sánchez-Cutillas, Carlos del Romero Sánchez-Cutillas, María del Carmen del Romero Sánchez-Cutillas i María Luisa del Romero Sánchez-Cutillas, dels fons bibliogràfics i documentals de Carmelina Sánchez-Cutillas.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5168


Data del document
:   19-04-2011

Organisme emissor
:   Conselleria de Cultura i Esport

Tipus de document
:   Resolució

RESOLUCIÓ de 19 d'abril de 2011, de la Conselleria de Cultura i Esport, per la qual s'accepta la donació efectuada per Luis del Romero Sánchez-Cutillas, Carlos del Romero Sánchez-Cutillas, María del Carmen del Romero Sánchez-Cutillas i María Luisa del Romero Sánchez-Cutillas, dels fons bibliogràfics i documentals de Carmelina Sánchez-Cutillas. [2011/5168]  
  
Els senyors Luis del Romero Sánchez-Cutillas i Carlos del Romero Sánchez-Cutillas, i les senyores María del Carmen del Romero Sánchez-Cutillas i María Luisa del Romero Sánchez-Cutillas han tingut la generositat d'oferir a la Generalitat, a títol gratuït, la donació dels fons bibliogràfics i documentals de Carmelina Sánchez-Cutillas. La donació que s'ofereix consisteix en 2.700 llibres i 20 caixes d'arxiu.  
D'acord amb l'informe emés per la Direcció General del Llibre, Arxius i Biblioteques, l'esmentada donació és de gran interés per a la Generalitat ja que n'incrementa el patrimoni bibliogràfic i documental.  
  
L'article 43.1 de la Llei 14/2003, de 10 d'abril, de Patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni, quan comprenga béns immobles o títols valors, tot i que el testador o el donant haja indicat una altre òrgan de la Generalitat, sense perjudici que en l'adscripció s'hi tinga en compte l'esmentada voluntat. En el cas que comprenga únicament altres béns mobles, l'acceptació serà acordada pel departament o per l'organisme a què es destinen».  
  
Fent ús de les competències que s'assignen a la conselleria de Cultura i Esport pel Decret 119/2007, de 27 de juliol, pel qual s'aprova el Reglament Orgànic i Funcional de la Conselleria de Cultura i Esport, resolc:  
  
Primer  
Acceptar la donació dels senyors Luis del Romero Sánchez-Cutillas i Carlos del Romero Sánchez-Cutillas, i les senyores María del Carmen del Romero Sánchez-Cutillas i María Luisa del Romero Sánchez-Cutillas, dels fons bibliogràfics i documentals de Carmelina Sánchez-Cutillas, les dades tècniques de la qual s'adjunten com a document inseparable d'aquesta resolució. El valor de l'esmentada donació s'estima en dos-cents mil euros (200.000 €).  
  
Segon  
Aquesta resolució produirà efectes des del moment de la notificació al donant, en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 623 del Codi Civil.  
  
Tercer  
Aquesta acceptació serà comunicada a la Conselleria d'Economia, Hisenda i Ocupació.  
  
València, 19 d'abril de 2011.- La consellera de Cultura i Esport: Trinidad M. Miró Mira.